**Rēzeknes pilsētas pirmsskolas izglītības iestādes “Auseklītis”**

**pašnovērtējuma ziņojums**

**2023./2024.m.g.**

SASKAŅOTS

|  |
| --- |
| Rēzeknes valstspilsētas pašvaldības Izglītības pārvaldes vadītājs   |
| (dokumenta saskaņotāja pilns amata nosaukums) |
|   |   | Arnolds Drelings |
| (paraksts\*) |   | (vārds, uzvārds) |
| 08.10.2024. |   |   |
| (datums) |   |   |

\*DOKUMENTS IR PARAKSTĪTS AR DROŠU ELEKTRONISKO PARAKSTU

UN  SATUR LAIKA ZĪMOGU

1. **Izglītības iestādes vispārīgs raksturojums**
	1. Izglītības iestādes nosaukums – Rēzeknes pilsētas pirmsskolas izglītības iestāde “Auseklītis”
	2. Izglītības iestādes vadītājs – Ilona Zaharkeviča
	3. Īstenotās programmas un izglītojamo skaits 2023./2024.mācību gadā

|  |  |  |  |
| --- | --- | --- | --- |
| **Izglītības programmas nosaukums** | **Izglītības programmas kods** | **Izglītojamo skaits, uzsākot programmas apguvi 01.09.2023.** | **Izglītojamo skaits, noslēdzot programmas apguvi 31.05.2024.** |
|
| Pirmsskolas izglītības programma | 01011111 | 126 | 125 |

* 1. Izglītojamo izglītības iestādes maiņas iemesli

|  |  |
| --- | --- |
| **Iestādes maiņas iemesls** | **Izglītojamo skaits 2023./2024.m.g.** |
| Dzīves vietas maiņa | 1 |
| Vēlme mainīt izglītības iestādi |  |
| Cits iemesls |  |

* 1. Pedagogu ilgstošās vakances un atbalsta personāla nodrošinājums

|  |  |  |
| --- | --- | --- |
| **Informācija** | **Skaits** | **Komentāri**  |
| Ilgstošas vakances izglītības iestādē (vairāk par 1 mēnesi)  | - | - |
| Izglītības iestādē pieejamais atbalsta personāls | 4 | Izglītības metodiķis, logopēds (0.25 likme), veselības speciālists. Psihologu nodrošina pēc pieprasījuma Rēzeknes valstspilsētas domes pārvalde “Sociālais dienests”  |

1. **Izglītības iestādes darbības kvalitātes mērķi un to sasniegšanas izvērtējums**

|  |  |
| --- | --- |
| Izglītības iestādes misija | Pirmsskolas izglītības iestāde, kurā tiek sekmēta bērna vispusīga attīstība, pozitīva pašsajūta un likti pamati turpmākās pamatizglītības kvalitatīvai apguvei. |
| Izglītības iestādes vīzija | Sabiedrībai atvērta pirmsskolas izglītības iestāde, kurā realizēkompetencēs balstītu mācību procesu, rāda pozitīvu un attīstošu mācību vidi un veicina radošumu un vēlmi gūt jaunas zināšanas. |
| Izglītības iestādes vērtības | **Atbildība** – prast uzņemties atbildību par saviem darbiem, saviem vārdiem, sev uzticēto veikt ar lielu atbildības sajūtu.**Cieņa –** ikviens ir pelnījis cieņpilnu attieksmi. Cieņa pret sevi, cieņa pret apkārtējiem ir mūsu attiecību pamats. **Sadarbība –** veicinot savstarpēju sadarbību, kurā iesaistās gan darbinieki, gan bērni, gan vecāki. |

* 1. **2023./2024.m.g. prioritātes un sasniegtie rezultāti**

|  |  |  |
| --- | --- | --- |
| **Prioritāte** | **Kvantitatīvie un kvalitatīvie sasniegtie rezultāti** | **Izpilde**(Sasniegts daļēji/Sasniegts/Nav sasniegts ) |
| Nr.1 Mūsdienīgo tehnoloģiju izmantošana pedagoģiskajā darbā | Kvalitatīvi: Izmantot visas E-klases piedāvātās iespējas.Kvantitatīvi:1. Pedagogi aktīvi izmanto E-klasi saziņai ar vecākiem (informācija par bērnu sasniegumiem, uzvedību, individuālo darbu, vēlamo uzdevumu izpildīšana vai atkārtošana kopā ar bērnu, vecāku anketēšana). 2. Atbalsta personāls: logopēde, veselības speciāliste veic ierakstus E-klasē par novadīto darbu ar bērniem.3. Iestādes metodiķe sniedz individuālās konsultācijas pedagogiem par darbu E-klasē. | Darbs ir sasniegts |
| Nr.2Pedagogu IT prasmju pilnveidošana un pedagoģiskā darba labās prakses pieredzes apmaiņas nodrošināšana | Kvalitatīvi: Katrs pedagogs prot izmantot pieejamus digitālos rīkus un aktīvi izmanto tos darbā ar bērniem.Kvantitatīvi: 1. Visi pedagogi izmanto datorus, projektoru un ekrānus pedagoģiskajā darbībā. 2. Metodiķe sniedz atbalstu un konsultē pedagogus par IT tehnoloģiju izmantošanas iespējām. 3. Pedagogi aktīvi izmanto darbā ar bērniem Photon robotu un Bee-Botu rotaļnodarbību laikā. | Darbs ir iesākts, Ir nepieciešams nepārtraukti pilnveidoties |
| Nr.3Āra attīstošas vides pilnveidošana | Kvalitatīvi: Sporta un mūzikas skolotāja papildina āra vidi ar attīstošiem uzdevumiem. Kvantitatīvi:1. Iestādes teritorijā celiņiem ir izveidoti dažādi uzdevumi kustību aktivitātēm ar bērniem: burtu tārpiņš, klasītes, figūru labirinti utt.2. Ir izveidots skanošais metalafons un skanošā siena iestādes teritorijā. | Darbs ir sasniegts |
| Nr.4 Mācību materiālu izveidošana atbilstoši izvēlētai tēmai | Kvalitatīvi: Ir papildināta iestādes metodisko materiālu bāze ar uzskates, izdales materiāliem, darba lapām, didaktiskajām rotaļām atbilstoši pedagogu izvēlētajām tēmām.Kvantitatīvi:1. Katra grupa izveido metodiskus materiālus: uzskates un izdales materiāli, didaktiskās rotaļas, darba lapas utt. visām mācību jomām atbilstošas tēmas ietvaros.2. Pavasarī notiek pieredzes apmaiņas seminārs, kurā katrs pedagogs prezentē izveidoto mācību materiālu.3. Notiek pedagogu pieredzes apmaiņa un cieša sadarbība, aktīvi daloties ar izstrādātajiem metodiskajiem materiāliem.  | Darbs ir sasniegts |

* 1. **Izglītības iestādes darba prioritātes un plānotie sasniedzamie rezultāti 2024./2025.m.g.**

|  |  |
| --- | --- |
| **Prioritāte** | **Plānotie sasniedzamie rezultāti** |
| Nr.1Mūsdienīgo tehnoloģiju izmantošana pedagoģiskajā darbā | a) kvalitatīvi 1. Pedagoģiskajā procesā mērķtiecīgi un pilnvērtīgi tiek izmantotas dažādas mūsdienīgas tehnoloģijas. |
| b) kvantitatīvi1. Pedagogi aktīvi izmanto pedagoģiskajā procesā projektoru, robotu Photon, planšeti, Beeboot, runājošus knaģus. 2. Iestādes metodiķis sniedz individuālās konsultācijas pedagogiem darbā ar ierīcēm.3. Katram pedagogam ir izveidota sava digitālo materiālu krātuve. Notiek savstarpēja informācijas un digitālo mācību materiālu apmaiņa. |
| Nr. 2. Bērnu lasītprasmes attīstīšana | a) kvalitatīvi1. Katrs pedagogs iepazinās ar Igaunijas projektu “Lasīšanas ligzda” (https://lugemispesa.eu/LAS%C4%AA%C5%A0ANAS-LIGZDA/mobile/index.html), kā paraugu savas grupas bērnu lasītprasmes pilnveidošanā.2. Septembrī notiek seminārs “Lasīšanas ligzda” iestādes grupās. |
| b) kvantitatīvi1. Katrā grupā ir izveidota lasīšanas “ligzda”, izgatavots lasīšanas draugs – rotaļlieta.2. Grupās ir papildināts grāmatu klāsts.3. Vecāki aktīvi līdzdarbojas bērnu lasīšanas ieradumu veidošanā, grupas lasīšanas “ligzdas” labiekārtošanā.4. Aprīlī tiks organizēts pieredzes apmaiņas seminārs. Pedagogi dalās pieredzē ar kolēģiem par savas grupas lasīšanas “ligzdu”. |
| Nr.3 Iestādes vērtību popularizēšana | a) kvalitatīvi1.Visiem iesaistītajiem ir vienota izpratne par iestādes vērtībām, veidojot uz līdzatbildību vērstu organizācijas kultūru.2. Ienākot iestādē katrs redz iestādes vērtības: cieņa, atbildība, sadarbība.  |
| b) kvantitatīvi1. Kāpņu telpā, grupu garderobēs, foajē var redzēt un izlasīt iestādes vērtības, vīziju un misiju. |

1. **Kritēriju izvērtējums**
	1. **Kritērija “Mācīšana un mācīšanās”stiprās un turpmākās attīstības vajadzības**

|  |  |
| --- | --- |
| **Stiprās puses** | **Turpmākās attīstības vajadzības** |
| Izglītības iestādē ir izveidota mērķtiecīga sistēma mācīšanas un mācīšanās procesa kvalitātes izvērtēšanai un pilnveidei, kas palīdz izvērtēt metodiskā darba prioritātes un izvirzīt uzdevumus metodiskā darba pilnveides pasākumiem. Izglītības iestādē 1.semestrī tiek veikta rotaļnodarbību vērošana 100% pedagogu, 2.semestrī 75% pedagogu, tādējādi iegūstot objektīvu informāciju par mācīšanas un mācīšanās procesa kvalitāti.Iestādē regulāri notiek pedagogu savstarpējā mācību stundu un pasākumu vērošana, tādējādi nodrošinot pieredzes apmaiņas pasākumus un pedagoģiskās labās prakses popularizēšanas pasākumus iestādē.Visas rotaļnodarbības tiek vērtētas pēc izstrādātajām rotaļnodarbību vērošanas lapām, kuras palīdz sekmēt pedagogu izpratni par mērķtiecīgu rotaļnodarbību vērošanu un pedagoģiskās darbības analīzi, veidot izpratni par stundas vērošanas mērķiem, efektīvas un uz attīstību vērstas atgriezeniskās saites sniegšanu.Iegūtā informācija tiek apkopota un analizēta, tās rezultātā tiek veikti izglītības iestādes darba pilnveides pasākumi.  | Turpināt sniegt atbalstu jaunajiem pedagogiem. Turpināt piedāvāt visiem iestādes pedagogiem apmeklēt iespējamos pieredzes apmaiņas pasākumus iestādē un ārpus tās. |
| Visu vēroto rotaļnodarbību vērtēšanas rezultāti liecina par to, ka 100% iestādes pedagogu efektīvi plāno un īsteno mācību un audzināšanas procesu iestādē, nosaka rotaļnodarbību sasniedzamos rezultātus, kuri izglītojamiem ir saprotami, skaidro, kā izpildīt konkrētus mācību uzdevumus, palīdz veidot jaunus ieradumus. Rotaļnodarbībās tiek izmantotas dažādas mācību metodes, metodiskie paņēmieni un jēgpilni uzdevumi, kuri mērķtiecīgi virza uz rotaļnodarbības sasniedzamo rezultātu. Pedagogi sniedz izglītojamiem atgriezenisko saiti.  | 1.Turpināt analizēt izglītības procesa plānošanu, īstenošanu un efektivitāti iestādē.2.Turpināt mudināt pedagogus veikt savas pedagogu profesionālās darbības kvalitātes novērtēšanu. 3.Mudināt un mācīt izglītojamiem sniegt viens otram AS. |
| Izglītības iestāde ir izveidojusi sistēmu attālināto mācību īstenošanai, kura ir zināma un izprotama visām iesaistītajām pusēm, iestādē ir izstrādāta un apstiprināta attālinātā mācību procesa organizēšanas kārtība, kura nepieciešamības gadījumā palīdz nodrošināt izglītojamo zināšanu un prasmju pilnveidošanu, atrodoties ārpus iestādes, ņemot vērā izglītojamo mācīšanās vajadzības, tādējādi veicinot izglītojamo mācību sasniegumus un nodrošinot izglītības procesa īstenošanas efektivitāti attālinātajās mācībās.Šajā mācību gadā iestādē nebija ne viena izglītojamā, kurš mācītos attālināti. |  |
| Izglītības iestāde ir izstrādājusi mācību sasniegumu vērtēšanas kārtību, kas nodrošina katra izglītojamā izaugsmi. Tā ir sistēmiska, iekļaujoša un atklāta. Iestādes dokumentācijas analīze liecina par to, ka pedagogi izprot mācību sasniegumu vērtēšanas kārtību un ievēro to. Vecāki ir informēti par mācību sasniegumu vērtēšanas kārtību, par ko liecina 68% anketēšanā piedalījušies vecāku. Izglītības iestādes vadība sekmīgi risina problēmsituācijas, kuras rodas saistībā ar mācību sasniegumu vērtēšanu, ko apliecina 68% anketēšanā piedalījušies vecāku.*Izglītojamo mācību sasniegumu vērtēšana iestādē notiek:*1.pēc jaunā temata apguves E-klasē, kura palīdz efektīvāk plānot un kvalitatīvi organizēt turpmāku pedagoģisko procesu, ievērojot katra bērna attīstības līmeni; 2.pedagoģiskā procesa laikā, kura dod pedagogam iespēju izmantot gan mutisku novērtēšanu (uzslavu, pamudinājumu), gan citas vērtēšanas formas (uzlīmes, spiedogus u.c.), tādējādi nodrošinot pedagogiem un izglītojamiem atgriezenisko saiti un palīdzētu uzlabot bērnu mācīšanos;3.divas reizes gadā notiek izglītojamo mācību sasniegumu analīze E-klasē, rezultātā tiek iegūti katra izglītojamā vērtējumi par plānotiem sasniedzamiem rezultātiem mācību jomās, kuri tiek analizēti ar mērķi veikt korekcijas un pielāgojumus mācību procesā;4.sasniedzot 5 gadu vecumu, tiek novērtētas izglītojamo speciālas vajadzības –izglītības iestādes pedagogi un atbalsta speciālisti izvērtē iegūtos rezultātus un nosaka, kuriem bērniem nepieciešami atbalsta pasākumi mācību satura apguvē, bet kuriem bērniem nepieciešama padziļināta atbalsta speciālistu izpēte;5.pirmsskolas izglītības apguves nobeigumā pedagogs sagatavo rakstisku vērtējumu par izglītojamā sasniegumiem attiecībā pret obligātā satura apguves plānotajiem rezultātiem, tādējādi sniedzot rakstisku informāciju bērna vecākiem ar ieteikumiem bērna turpmākajā attīstībā un zināšanu pilnveidošanā. |  |
| Izglītības iestādē ir sistēma, kā tiek diagnosticēts un sniegts individualizēts atbalsts izglītojamiem. Iestādē ir izveidota atbalsta komanda, ir apstiprināts atbalsta komandas reglaments, regulāri notiek atbalsta komandas sēdes, tādējādi nodrošinot sistemātisku pedagoģisku un psiholoģisku atbalstu izglītojamiem, viņu vecākiem un skolotājiem. Iestādē regulāri notiek izglītojamo sasniegumu vērtēšana, vērtēšanas rezultātu apkopošana un apspriešana, atbalsta pasākumu noteikšana izglītojamiem, ko apliecina 68% anketēšanā piedalījušies vecāku.Pedagogi sadarbojas ar atbalsta personālu, plānojot un īstenojot ikdienas mācību un audzināšanas procesu, apkopo informāciju par izglītojamiem, sniedz informāciju un ieteikumus par to, kā iespējams sasniegt labus rezultātus, viens otram, dažkārt arī vecākiem, pēc nepieciešamības pielāgo mācības konkrētiem izglītojamiem. Informācija par izglītojamiem, kam tiek sniegts atbalsts, tiek apkopota, to veic izglītības metodiķe. Izglītības iestāde regulāri izvērtē sniegtā atbalsta efektivitāti, pilnveido atbalsta sistēmu.Visi augstāk minētie pasākumi palīdz regulāri izvērtēt izglītojamo mācību sasniegumu attīstības dinamiku, organizēt nepieciešamo palīdzību izglītojamiem, viņu vecākiem, skolotājiem, iestādes darbiniekiem, kā arī sniegt rekomendācijas izglītības procesa organizēšanā.Iestāde sadarbojas ar Sociālā dienesta psihologu un Rēzeknes pamatskolas-attīstības centru, kuru speciālisti regulāri piedāvā audzēkņu vecākiem, pedagogiem bezmaksas logopēda, psihologa, speciālā pedagoga konsultācijas, regulāri piedalās iestādes organizētajās vecāku sapulcēs, sniedz atbildes uz pedagogu un vecāku jautājumiem un problēmsituācijām, tādējādi sniedzot profesionālu efektīvu atbalstu gan pedagogiem, gan izglītojamo vecākiem, kā arī pielāgojot mācības konkrētiem izglītojamiem.  | Turpināt veicināt pozitīvu sadarbību starp izglītojamo ģimenēm, akcentējot tās nozīmi bērna personības attīstībā. |
| Izglītības iestāde ir ieviesusi lietpratībā balstīto mācību saturu, regulāri izvērtē tā īstenošanas efektivitāti. Pedagogiem ir izpratne par lietpratībā balstītā mācību satura iezīmēm, tā ieviešana notiek kvalitatīvi, par ko liecina 100% apmeklēto rotaļnodarbību vērošana, kas palīdz iegūt objektīvu informāciju par mācīšanas un mācīšanās procesa kvalitāti un plānot pasākumus turpmākai pedagogu izaugsmei, kā arī izvērtēt izglītojamo mācību sasniegumus. Pedagogi kopīgi plāno un organizē mācību vidi tā, lai izglītojamie tiktu rosināti pēc iespējas vairāk darboties paši, mācīšanās notiek integrētās rotaļnodarbībās visas dienas garumā, mācību vide ir orientēta uz savstarpēju uzticēšanos, sadarbību un atbalstu, veicinot bērnos patstāvības un rīcībspējas attīstību un dodot iespēju piedalīties lēmumu pieņemšanā, tādējādi nodrošinot iestādē kompetenču pieeju mācību saturā. Iestāde sistemātiski apkopo savu pieredzi, dalās ar to ar citām izglītības iestādēm un studentiem.  | Turpināt sniegt atbalstu pedagogiem, kas rotaļnodarbību laikā saņēmuši vidējo un labu vērtējumu. Turpināt regulāri apkopot iestādes pieredzi un dalīties ar to ar citām izglītības iestādēm un studentiem, kā arī nodrošināt atgriezeniskās saites sniegšanu visiem pedagogiem. |

* + 1. **Informācija par 2023./2024.m.g. izglītības iestādes iegūtajiem 2-3 galvenajiem secinājumiem par mācību stundu/nodarbību vērošanā iegūtajiem datiem:**

Iestādē regulāri notiek rotaļnodarbību vērošana:

1.semestrī tiek veikta rotaļnodarbību vērošana 100% pedagogu, 2.semestrī 75% pedagogu, kas palīdz iegūt, apkopot, analizēt objektīvu informāciju par mācīšanas un mācīšanās procesa kvalitāti iestādē.

Konstatēts, ka 90% pedagogu efektīvi plāno un īsteno mācību un audzināšanas procesu savās grupās.

Visi pedagogi nosaka rotaļnodarbību sasniedzamos rezultātus, kuri ir saprotami izglītojamiem. Mācību procesā izmanto dažādas darba formas: frontālo, grupu, individuālo, pāru darbu. Prasmīgi variē mācību procesā izmantojamās metodes: skaidro, demonstrē, eksperimentē, ļauj bērniem pārbaudīt izvirzītus pieņēmumus un secināt, prot būt par sadarbības partneri un nepiespiesti vadīt mācību un audzināšanas procesu, palīdz veidot jaunus ieradumus.

Iestādes pedagogi sniedz kvalitatīvu atgriezenisko saiti par paveikto darbu konkrētajā nodarbībā un dienā gan audzēkņiem, gan viņu vecākiem.

Vecāki apmierināti ar iestādes mācību procesa organizāciju un kvalitāti, ko apliecina 68% anketēšanā piedalījušies vecāku.

Visas vērotas rotaļnodarbības tika novērtētas ar augstu vērtējumu, ko apliecina 99% anketēšanā piedalījušies pedagoģi.

Varam secināt, ka mācīšanas un mācīšanās procesa kvalitāte iestādē ir augstā līmenī, ko apliecina 68% anketēšanā piedalījušies vecāku, 5-6g. bērnu zināšanu, prasmju un iemaņu testu rezultāti un hospitēto rotaļnodarbību administrācijas vērtējums.

 Rezultātā pirmsskolas izglītības programmas sasniedzamus rezultātus sāka apgūt 1,8% bērnu no kopēja iestādes bērnu skaita, turpina apgūt 18,2% bērnu, apguva – 71,7%, apguva padziļināti – 8,3% bērnu no iestādes kopējā bērnu skaita.

 Iestādes ārpusnodarbību pasākumi notiek kvalitatīvi un augstā līmenī, ko apliecina 68% anketēšanā piedalījušies vecāku.

* 1. **Kritērija “Vienlīdzība un iekļaušana” stiprās un turpmākās attīstības vajadzības**

|  |  |
| --- | --- |
| **Stiprās puses** | **Turpmākās attīstības vajadzības** |
| Izglītības iestādes darbiniekiem ir vienota izpratne par vienlīdzību un iekļaušanu un tas ir mērķtiecīgas un sistēmiskas darbības rezultāts. Izglītības iestādē nav sastopama diskriminācija vai cita veida neiecietība,ko apliecina 99% anketēšanā piedalījušies pedagogu un 68% anketēšanā piedalījušies vecāku. |   |
| Izglītības iestāde veido iekļaujošu mācību vidi un attīsta vienlīdzīgas attieksmes organizācijas kultūru. Iestādē ir izstrādāta “Kārtība par vadītāja un pedagogu rīcību, ja tiek konstatēta fiziska vai emocionāla vardarbība pret izglītojamo”. Personāls pārzina izstrādāto rīcības plānu, pamana apcelšanas un aizskaršanas gadījumus un tos nekavējoties risina. Problēmsituāciju gadījumā iestāde nodrošina nepieciešamo atbalstu visiem iesaistītajiem, ko apliecina 99% anketēšanā piedalījušies pedagogu un 68% anketēšanā piedalījušies vecāku. Iestāde atbalsta un sniedz palīdzību audzēkņiem, kuriem ir uzvedības vai mācīšanās grūtības, tādējādi pielāgojoties mainīgajām sabiedrības vajadzībām - ko apliecina 68% anketēšanā piedalījušies vecāku.Iestādes pedagogi regulāri piedalās Rēzeknes pamatskolu-attīstības centra organizētajās konsultācijās saistībā ar iekļaujošo izglītību, saņem atbildes par atbalsta pasākumu pielāgojumu bērniem ar dažādiem traucējumiem.  Iestāde regulāri organizē izglītojamo vecākiem konsultācijas ar psiholoģi ~~N.Melni~~, logopēdiem, īstenojot vienlīdzīgas attieksmes organizācijas kultūru iestādē, paplašinot vecāku zināšanas, ko apliecina 68% anketēšanā piedalījušies vecāku. | Turpināt sniegt palīdzību audzēkņiem, kuriem ir uzvedības vai mācīšanās grūtības, tādējādi pielāgojoties mainīgajām sabiedrības vajadzībām.Turpināt regulāri organizēt izglītojamo vecākiem konsultācijas ar psiholoģi ~~N.Melni~~, logopēdu un citu atbalsta personālu, īstenojot vienlīdzīgas attieksmes organizācijas kultūru iestādē, kā arī paplašinot vecāku zināšanas. |
| Izglītības iestādes darbībā nav konstatējami izglītības kvalitātes riski. Izglītības iestādes izglītības kvalitāte ir augstā līmenī, ko apliecina 68% anketēšanā piedalījušies vecāku. |  |
| Izglītības iestāde pilnā apmērā nodrošina izglītojamo izaugsmi neatkarīgi no sociālekonomiskajiem apstākļiem. Izglītojamie iestādē jūtas vienlīdzīgi, neatkarīgi no dzimuma, nacionālās un reliģiskās piederības, iestādē nav sastopama diskriminācija vai cita veida neiecietība, ko apliecina 67% anketēšanā piedalījušies vecāku. |  |

* 1. **Kritērija “Izglītības programmu īstenošana” stiprās un turpmākās attīstības vajadzības**

|  |  |
| --- | --- |
| **Stiprās puses** | **Turpmākās attīstības vajadzības** |
| Regulāra iestādes dokumentu analīze liecina, ka Iestādes publicējama informācija VIIS un mājas lapā atbilst faktiskajai situācijai, tādejādi nodrošinot kvalitatīvu iestādes datu kontroli, apkopošanu un uzkrāšanu VIIS izglītības kvalitātes monitoringa vajadzībām.VIIS ir pieejams iestādes nolikums ar aktuālo informāciju par iestādes darbību, kā arī Iestādes mājaslapā auseklitis.rezeknesip@lv regulāri tiek atjaunots un publiskots pašnovērtējuma ziņojums. |  |
| Izglītības iestāde īsteno pirmsskolas izglītības programmu, kuras realizēšanā tiek ņemtas vērā tiesību aktos noteiktās prasības un mūsdienīgums (piemēram, izglītojamo aktuālās vajadzības, intereses un prasmes), tādējādi nodrošinot izglītojamiem iespējas apgūt mūsdienīgas nepieciešamās zināšanas, prasmes un kompetences, ko apliecina 68% anketēšanā piedalījušies vecāku.Iestādei ir izstrādāts attīstības plāns 3 gadiem ar iestādes misiju, vīziju, stratēģiskiem mērķiem un uzdevumiem, attīstības prioritātēm, tajā tiek ņemtas vērā izglītojamo aktuālās vajadzības, intereses, jaunākās izglītības attīstības tendences, tādējādi palīdzot iestādei noteikt un īstenot darbības kvalitātes mērķus un sasniedzamos rezultātus. Iestādei ir izstrādāts darba plāns ar ikgadējām metodiska un audzināšanas darba prioritātēm, plānotajiem sasniedzamajiem rezultātiem vienam gadam, tādējādi nodrošinot izglītojamiem iespēju apgūt plašas zināšanas un prasmes. | Turpināt mudināt pedagogus pilnveidot savas zināšanas kursos par kompetencēs balstītu pirmsskolas izglītības saturu.Turpināt mudināt pedagogus piedalīties profesionālās darbības kvalitātes novērtēšanā. |
| Izglītības iestādē gan administrācijai, gan pedagogiem, gan vecākiem ir vienota izpratne par pirmsskolas izglītības programmas mērķiem un katra mācību gada izglītojamo sasniedzamajiem rezultātiem, atbilstoši izglītības iestādes izstrādātajam darba plānam, kā arī par 3 gadu laikā sasniedzamajiem rezultātiem, atbilstoši iestādes izstrādātajām attīstības plānam, ko apliecina anketēšanā piedalījušies 99% pedagogu un 68% vecāku. Izglītības iestāde katru gadu izvērtē attīstības plāna sasniegtos stratēģiskus mērķus un uzdevumus, kā arī darba plāna sasniegtos rezultātus, pirmsskolas izglītības satura apguves kvalitāti, ņem vērā izglītojamo ikdienas mācību sasniegumus, tādējādi pēc nepieciešamības veicot dažādus koriģējošus un pilnveides pasākumus konkrētajiem izglītojamiem. | Turpināt vērtēt attīstības plāna sasniegtos stratēģiskus mērķus un uzdevumus, pirmsskolas izglītības satura apguves kvalitāti iestādē, veicot dažādus koriģējošus un pilnveides pasākumus. |
| Pedagogu sadarbība izglītības iestādē tiek plānota un realizēta daudzveidīgi.Pilnīgi visi pedagogi plānveidīgi sadarbojas pirmsskolas izglītības programmas īstenošanā, tādējādi nodrošinot pirmsskolas izglītības programmas mērķu sasniegšanu, caurviju prasmju, vērtību un tikumu apguvi, izglītības iestādē definēto audzināšanas prioritāro darbības virzienu trīs gadiem secīgu ieviešanu, ko apliecina atklāto rotaļnodarbību hospitācija, analīze un vērtēšana. Pilnīgi visi pedagogi izprot savu lomu un vietu pirmsskolas izglītības programmas īstenošanā, uzticas saviem kolēģiem, tādējādi nodrošinot labu savstarpējo sadarbību un konkrētajā mācību gadā iestādes darba prioritāšu un plānoto sasniedzamo rezultātu īstenošanu, ko apliecina pieredzes apmaiņas pasākumu pedagogu savstarpējā analīze.Atbilstoši izglītības programmai, visi pedagogi māca izglītojamiem godpilni izturēties pret valsts simboliem, tradīcijām, svētkiem, tādējādi veidojot izglītojamos patriotismu un lojalitāti Latvijai, ko apliecina 68% anketēšanā piedalījušies vecāku. | Turpināt veicināt savstarpējo pedagogu sadarbību, tādējādi nodrošinot labu savstarpējo sadarbību un konkrētajā mācību gadā iestādes darba prioritāšu un plānoto sasniedzamo rezultātu īstenošanu. |
| Izglītības iestādes darba plānā iekļautie mācību un ārpus rotaļnodarbību pasākumi ir augstā līmenī, pārdomāti, papildina ikdienas mācību un audzināšanas procesu, tādējādi nodrošinot pirmsskolas izglītības programmas mērķu sasniegšanu, par ko liecina 68% anketēšanā piedalījušies vecāku. Pedagogiem ir vienota izpratne par to, kādēļ tiek rīkots konkrētais pasākums, kāds ir tā mērķis. Atbildība par mācību un ārpus rotaļnodarbību pasākumiem ir sadalīta proporcionāli pedagogu slodzei, pedagogi proaktīvi iesaistās šo pasākumu sagatavošanā un īstenošanā, ko apliecina darba plāna plānojums.Izglītības iestādes darba plānā iekļauto mācību un ārpus rotaļnodarbību pasākumu efektivitāte ir ļoti augstā līmenī, ko apliecina 99% anketēšanā piedalījušies pedagogi un 68% anketēšanā piedalījušies vecāku. |  |
| Mācību procesa sākuma un beigu laiks vienmēr tiek izmantots efektīvi un produktīvi, lai sasniegtu mācību mērķus, to apliecina izglītības iestādes darba plānojums, šajā mācību gadā paveiktais, kā arī iestādes darba kvalitātes vērtējums no administrācijas puses.Izglītības iestādes darba organizācija ir plānota tā, lai pedagogiem būtu iespēja savu darba laiku veltīt produktīvam mācību darbam. Izglītības iestādes vadība iesaistās un risina gadījumus, kad tiek konstatētas problēmas, uzklausot iesaistīto pušu redzējumu, ko apliecina 99% anketēšanā piedalījušies pedagogu un 68% anketēšanā piedalījušies vecāku. | Turpināt, savu iespēju robežās, plānot iestādes darba organizāciju tā, lai pedagogiem būtu iespēja savu darba laiku veltīt produktīvam mācību darbam. |
| Izglītības iestāde ir izvērtējusi savas pirmsskolas izglītības programmas efektivitāti un kvalitāti. Iegūtie izvērtējuma rezultāti liecina, kā iestādē ir pietiekošs izglītojamo skaits, visas pedagogu vakances ir aizņemtas un tiem ir nodrošināta optimāla slodze, iestādē ir pieejamā infrastruktūra un materiāltehniskie resursi kvalitatīvai pirmsskolas izglītības programmas īstenošanai, kā arī augsti izglītojamo mācību sasniegumi ikdienas darbā, ko apliecina audzēkņu vērtējumi, 5.6.gadīgo bērnu diagnostika un 68% anketēšanā piedalījušies vecāku. | Turpināt vērtēt iestādes pirmsskolas izglītības programmas efektivitāti un kvalitāti, tādejādi nodrošinot kvalitatīvu pirmsskolas izglītības programmas īstenošanu, kā arī augstus izglītojamo mācību sasniegumus ikdienas darbā. |

* + 1. **Galvenie iegūtie dati, informācija un 1-2 secinājumi par izglītības iestādes katras īstenotās izglītības programmas īstenošanas kvalitāti un efektivitāti:**

 Iestādes darba pašvērtēšanā izmantotās kvalitātes vērtēšanas metodes bija vecāku anketēšana, iestādes darba kvalitātes analīze.

 Iestādes vecāku anketēšanas rezultāti, kā arī pedagoģiskā personāla vērtēšanas rezultāti apliecina izglītības iestādes spējas sasniegt un nodrošināt augstu izglītības kvalitāti pirmsskolas izglītības programmas īstenošanā. Par to liecina šāda informācija:

1. izglītības iestāde īsteno kompetenču pieejā balstītu mācību un audzināšanas procesu, aktualizējot un akcentējot audzēkņu pozitīvu uzvedību un vērtības;

2. izglītības iestādē ir pieejams viss pieejamais administratīvais personāls, lai nodrošinātu sekmīgāku pārvaldības kvalitāti;

3. izglītības iestāde veicina pedagogu izaugsmi veicinošus pasākumus (kursi, semināri utt.), kuri ietekmē pedagogu motivāciju, darba kvalitāti, pedagogu digitālo prasmju attīstīšanu. Iestāde regulāri mudina pedagogus veikt savas profesionālās darbības kvalitātes novērtēšanu;

4. izglītības iestādē ir dažāda veida interešu izglītība, kura nodrošina izglītojamiem iespējas pilnveidoties;

5. izglītības iestāde veicina pozitīvu sadarbību starp izglītojamo ģimenēm, akcentējot tās nozīmi bērna personības attīstībā, pilnveidojot vecāku pedagoģisko kompetenci, rīkojot saliedējošos pasākumus un sadarbojoties ar iestādes padomes pārstāvjiem;

6. iestādē veic mērķtiecīgu un sistemātisku darbu veselīga dzīvesveida popularizēšanā un kustību aktivitāšu nodrošināšanā;

7. iestāde līdzdarbojas dažādos projektos.

1. **Realizētie projekti**

|  |  |
| --- | --- |
| **Projekta īsa anotācija** | **Projekta rezultāti** |
| **ESF projekts “Veselības veicināšanas un slimību profilakses pasākumu organizēšana Rēzeknes pirmsskolas izglītības iestādēs” –** **“Dari-zini-uzzini-mini”** | Rezultātā tika novadītas fiziskās aktivitātes “Sporto-vesels”, “Vesels-laimīgs”, nodarbības ar psihologu “Emocijas visur”, interaktīvi izzinošas nodarbības “Zobiņi bez robiņiem”,” Veselības atslēdziņa” , logopēda nodarbība “Burtiņa noslēpumi”, mācību ekskursija uz Griķu rezidenci.Projekta ietvaros tika veiktas slimību profilakses pasākumi ar speciālistu palīdzību par mutes dobuma higiēnu, veselīgo uzturu un dzīvesveidu, antistresa noņemšanas paņēmieniem, tādējādi samazinot izglītojamo saslimstību.  |
| **AS “Latvijas valsts meži” ekoprogramma “Cūkmena detektīvi”** | Tās mērķis ir rosināt bērnos atbildību pret vidi, vairojot izpratni par vērtīgo un lieko dabā. Rezultātā tika organizētas 2 mācību ekskursijas dabā:Ludzas Novadpētniecības muzejā ar mērķi iepazīstināt izglītojamos ar četriem Latvijas biotopiem, uz Rēzeknes notekūdeņu attīrīšanas iekārtām (NAI).  |
| **Projekts “Zinošs vecāks-laimīgs bērns”** | Projekta mērķis ir stiprināt pilsoniskās sabiedrības ilgtspējīgu attīstību un demokrātiju Latvijā, veicināt savstarpējo komunikāciju starp dažāda vecuma cilvēkiem. Rezultātā projekts palīdzēja audzēkņiem attīstīt savas komunikācijas prasmes, kas ir svarīgas mācību procesā. Nedēļas garumā bērni piedalījās nodarbībās “Es protu draudzēties”. Projekta ietvaros vecākiem tika sniegta informācija par bērna audzināšanu un attīstību. |
| **ES uzņēmējs** | Projekts tika realizēts divās bērnu vecuma grupās.Rezultātā audzēkņos izveidojas izpratne par to, kas ir uzņēmējdarbība, izveidojas priekšstats par ģimenes budžetu, par naudas veidiem, formām un funkcijām. Iestādes 2 pirmsskolas izglītības skolotājas, kuras realizēja šo interešu izglītības programmu, piedalījās Latgales plānošanas reģiona projekta "UAP Latgale" noslēguma konference "**ATBALSTĪT. IZGLĪTOT. IEDVESMOT.", kā arī  izgāja**  apmācības izglītotājiem par jaunizstrādātajām papildus 10 nodarbībām "Es-uzņēmējs!" pulciņiem. |
| **Starptautiskais eTwinning projekts****“Iepazīsti mani caur manu kultūru”** | 2024. gada februāris – jūnijs vecākās gr. “Bitīte” audzēkņi ar skolotāju Lauru Tutinu piedalās starptautiskajā eTwinning projektā “Iepazīsti mani caur manu kultūru”. Projektā piedalās 25 partneri: Rumānija (8), Turcija (3), Gruzija (3), Grieķija (2), Tunisija (2), Čehija (1), Polija (1), Ukraina (1), Latvija (1), Armēnija (1) , Lietuva(1), Serbija(1). Katra partnervalsts ar dažādu aktivitāšu palīdzību iepazīstinās ar paražām, tradīcijām, kas pastāv savā valstī. |
| **Dalība vebinārā par eTwinning sadarbības projektu pieredzi pirmsskolās, stāstot par Rēzeknes PII “Auseklītis”  projektu “Maizes alfabēts”** | 2024. gada 23. janvārī metodiķe Alla Ratnika dalījās pieredzē vebinārā par eTwinning sadarbības projektu pieredzi pirmsskolās, stāstot par savu  projektu “Maizes alfabēts”, kurā piedalījās grupas “Rūķītis” audzēkņi un skolotājas S. Jermakova un V. Avišāne, kā tas sekmēja bērnu valodas attīstību un lasītprasmi. Vebinārs tika straumēts Latvijas eTwinning Facebook lapā, vebināra ieraksts publicēts arī YouTube un Latvijas eTwinning tīmekļa vietnē: <https://etwinning.lv/pieejams-ieraksts-un-materiali-no-etwinnig-projektu-pieredzes-vebinara-pirmsskolam/> |
| **Erasmus+projekta “Creative Box: Promoting the innovative approaches to building educational formats in youth work” Nr. 2021-1-PL01-KA220-YOU-000028673 ietvaros seminārs** **“Runājošā siena: teorija un labas prakses piemēri”** | 11.11.2023. iestādes 8 pirmsskolas skolotājas piedalījās**Erasmus + projekta “Radošā kaste: Novatorisku pieeju veicināšana izglītības formātu veidošanai darbā ar jaunatni “INEDA Nr. 2021-1-PL01-KA220-YOU-000028673 rezultātu izplatīšanas seminārā “RUNĀJOŠĀ SIENA: TEORIJA UN LABĀS PRAKSES PIEMĒRI”**sadarbības ietvaros ar Rēzeknes Tehnoloģiju akadēmiju, kas  paredz sadarbību studentu prakses programmu īstenošanā, informācijas un pieredzes apmaiņā, piedāvājot arī idejas zinātniski pētniecisko darbu veikšanai par pirmsskolas izglītības iestādē aktuālām tēmām. |
| **Pateicoties sadarbībai ar RTA iestāde piedalījusies daļā no ERASMUS+ projekta ”Difleksijas novērtēšanas protokols-2 ”(DAP-2)** | Projekta mērķis bija izstrādāt novērtēšanas un atbalsta rīku difleksijas riskam pakļauto bērnu identificēšanai agrā vecumā (4-5 g.v.)  |
| **Projekts “Esi interneta izcilnieks!”** | Vecākās grupiņas “Bitīte” audzēkņi no 7.līdz 10.maijam piedalījās sarunās, diskusijās, daudzveidīgu problēmjautājumu risināšanā, bērni dalījās savā pieredzē un viedoklī, kas ir internets, ko ar to dara, kā jāuzvedas sabiedrībā un arī interneta vidē |
| **Projekts “Kas izaug no sēkliņas ”** | Zemkopības ministrija, Latvijas Lauksaimniecības universitāte un Lauku atbalsta dienests Eiropas Komisijas programmas “Piens un augļi skolai” ietvaros organizē projektu “Kas izaug no sēkliņas”. Projekta mērķis ir veicināt pirmsskolas iestāžu audzēkņu izpratni par to, kā no sēkliņas izaug augs, kādas rūpes tas prasa, vienlaikus pievēršot uzmanību programmas “Piens un augļi skolai” īstenošanai pirmsskolas izglītības iestādēs, veselīga uztura nozīmei, kā arī attīstīt bērnos pašizpausmes, pašiniciatīvas un radošās spējas. |

1. **Citi sasniegumi un iestādei būtiskā informācija**
2. Iestādē regulāri notiek latviešu valodas svētki – konkurss “Skani, mana valodiņa!”, kuru mērķis ir caur latviešu dzejnieku daiļdarbiem, audzināt bērnos patriotiskās jūtas, kopt latviešu valodas kultūru, veicināt pirmsskolas iestāžu pedagogu literatūras un runas mākslas izpratni, radīt iespēju konkursa dalībniekiem apliecināt sevi, savas spējas, gūstot pozitīvas emocijas, attīstot runas izteiksmi.
3. Jāņa Ivanova Rēzeknes Mūzikas vidusskolas rīkotajā IV Mazo dziedātāju konkursā “Saules zaķis 2024” vecākās grupas audzēkne tika apbalvota ar 1.vietas goda rakstu un iespēju turpināt mācības mūzikas skolā bez iestājeksāmeniem.
4. Iestādes izglītojamie regulāri piedalās konkursos pašvaldības un republikas mērogā: vecākas grupas “Bitīte” izglītojamie piedalījās zīmējumu konkursā “Olimpiskā diena 2024” un tika apbalvoti par iegūtajām goda vietām, MagicLand zīmējumu konkursā divas grupas ģimenes tika apbalvotas par goda vietām, RGK zīmējumu konkursā “Cīsiņa vasaras piedzīvojumi” divi audzēkņi tika apbalvoti par goda vietām.

Sagatavošanas grupas “Rūķīši” audzēkņi piedalījās Drogas.lv zīmējuma konkursā “Mazgā rokas pareizi ”, rīkotajā Rēzeknes pilsētas pašvaldības konkursā “Skaistākā sniega skulptūra Rēzeknē”, SIA Alba zīmējumu konkursā “Daba”, Ričija Rū “TET skoliņa bērniem” konkursā.

1. Iestāde katru gadu atbalsta Latvijas tautas sporta asociācijas organizēto pasākumu “Eiropas jūdze 2024”, popularizējot aktīvo, sportisko dzīvesveidu.
2. **Informācija par izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanā norādīto uzdevumu izpildi**

 2023.gada 14.janvārī tika veikta izglītības iestādes vadītājas profesionālās darbības kvalitātes novērtēšana pašvaldības līmenī. *Novērtēšanas komisijas secinājumi:*

Vadītājai ir stabila darba izpilde, pastāvīgi sasniedz uzdevuma līmeni, darba izpilde pilnībā atbilst prasībām visā novērošanas periodā. Plāno darbu un izpilda uzdevumus noteiktos termiņos un atbilstošā kvalitātē. Lietderīgi izmanto darba laiku. Reti manāmas kļūdas darbā. Spēj efektīvi izmantot resursus.

*Novērtēšanas komisijas ieteikumi vadītājas profesionālās darbības uzlabošanai:*

6.1. Turpināt sekot, lai iestādē tiktu realizēta kompetencēs balstīta pirmsskolas izglītības mācību satura ieviešana atbilstoši pirmsskolas izglītības vadlīnijām

 *2023./2024.m.g. iestāde piedalījusies labas prakses popularizēšanas pasākumos pilsētas mērogā: tika novadīta atklātā rotaļnodarbība un rudens sporta svētki RTA izglītības, valodu un dizaina fakultātes 1. un 2.kursa studentiem. Par šo pasākumu organizēšanu tika saņemta RTA izglītības, valodu un dizaina fakultātes Pateicība visam PII “Auseklītis” kolektīvam par iesaisti topošo pirmsskolas skolotāju sagatavošanā un iespēju iepazīties ar labas prakses piemēriem, piedaloties atklātajās nodarbībās un to izvērtēšanā.*

*Iestāde regulāri sadarbojas ar RTA pasniedzējiem un studentiem piedāvājot gan prakses vietas studentiem, gan mācību vizītes, kuri veicina savstarpējo sadarbību un pieredzes apmaiņu.*

 *Iestādē regulāri notiek grupu vides iekārtošana bērnu aktīvas darbības veicināšanai.*

6.2.Piesaistīt finanšu resursus no dažādiem avotiem (projekti, ziedojumi u.tml.) – *iesaistot ziedojumus, iestādes materiālā bāze tika papildināta ar lielo māla vāzi, koka šūpolēm, magnētisko tāfeli, bērnu riteņiem tipu-tapu. Pateicoties vecāku sponsora palīdzībai tika īstenota mūzikas siena iestādes teritorijā, kā arī iestādes teritorija tika apzaļumota ar rododendriem.*

*Projekta “ES-uzņēmējs” ietvaros iestādes materiālā bāze tika papildināta ar daudzfunkciju iekārtu Canon i-Sensys, portatīvo datoru Asus, datorpeli, datorsomu, papīra griezēju.*

6.3.Turpināt patstāvīgi veikt savas profesionālās darbības pilnveidi un lietderīgi izmantot iegūtās zināšanas un prasmes darbā –

*2023./2024.m.g. tika saņemtas apliecības par profesionālās kompetences pilnveidi “Kompetenci veicinoša izglītība –Aktuālais, radošais, izaicinošais izglītībā.”, ”Kompetenci veicinoša izglītība- idejas, ierosmes un ieteikumi pirmsskolas un sākumskolas pedagogiem”,*

 *“Izglītības iestādes darba organizācija, vadība, kvalitātes nodrošināšana”, kā arī par dalību pieredzes apmaiņas –mācību braucienā uz Praulienas PII “Pasaciņa” un piedalīšanos PII vadītāju profesionālās kompetences pilnveides pieredzes apmaiņas programmā “Efektīva mācību procesa īstenošana āra vidē, veicinot katra izglītojamā individuālo izaugsmi, īstenojot vērtīborientētu un lietpratībā balstītu izglītības procesu”.*

6.4. Plānot un papildināt iestādes materiālo bāzi ar digitālajiem mācību līdzekļiem, datortehniku – b*udžeta iespēju robežās iestādes materiālā bāze tika papildināta ar jauno portatīvo datoru.*

6.5. Labvēlīgas vides veidošanas nolūkos organizēt saliedējošos pasākumus kā kolektīvam, tā arī izglītojamo vecākiem –

*a) Personāla iedvesmojumam katru gadu ar Rēzeknes pilsētas Domes atzinības rakstiem apbalvo tos iestādes darbiniekus, kas svin darba jubilejas. Iestādes mājas lapā tika izveidota sadaļa LEPOJAMIES, kur ir ievietota informācija par mācību gada garumā apbalvotiem iestādes darbiniekiem. Lai nodrošinātu patīkamu darba vidi un pozitīvas attiecības starp kolēģiem, iestādē regulāri notiek kopīgie saliedējošie pasākumi (kopā kolektīvā svinam 1. Septembri, Skolotāju dienu, Latvijas Republikas proklamēšanas dienu, Jauno gadu, 8. Martu), regulāri tiek sveikti jubilāri, rudenī tika organizēts kopīgais kolektīva brauciens uz Alūksni, pavasarī kolektīva brauciens uz zemnieku saimniecību Kotiņi.*

*b) Katrā grupā tika novadīti kopīgie saliedējošie pasākumi ar bērnu vecāku līdzdalību: radošās darbnīcas veltītās Latvijas dzimšanas dienai, Piparkūku cepšana , “Rudens virpulis”, eglīšu rotājumu radošā darbnīca, ielūgumu izgatavošana vecvecākiem, sporta svētki, ģimeņu dienas, ziemas skulptūru veidošana kopā ar vecākiem visos iestādes laukumos, paaudžu tikšanas svētki “Laba sirds ir visa sākums”, dažādu kompozīciju izstādes grupu laukumos.*

6.6. Turpināt veikt izglītojošo darbu ar vecākiem, organizēt psihologa un logopēda konsultācijas, veicināt vecāku interesi par bērnu attīstības līmeni un koriģējošiem pasākumiem –

 *Regulāri notiek pedagogu individuālas, konfidenciālas sarunas ar vecākiem par viņu bērnu attīstību, uzvedību, kā arī atbalsta komandas pārrunas ar vecākiem par koriģējošiem pasākumiem bērnu attīstības līmeņa uzlabošanai.*

 *Septembrī tika novadīta psiholoģes N. Melnes lekcija audzēkņu vecākiem par bērnu agresīvo uzvedību.*

#  *Iestādes mājas lapā regulāri tiek papildināti padomi, raksti vecākiem par bērnu audzināšanas un izglītošanas jautājumiem.( skat. Vērts izlasīt)*

Rēzeknes pilsētas pirmsskolas izglītības iestādes “Auseklītis”

vadītāja Ilona Zaharkeviča